open-index/open-wikipedia-markdown huggingface dataset:
Բիյի սյուր Ուրկ

**Բիյի սյուր Ուրկ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլլեր Կորտե կանտոնի կազմի մեջ։ Կոմունայի շրջանը՝ Սուասոն։

INSEE կոդը՝ 02090.

## Բնակչություն
2010 թվականին բնակչությունը կազմել է 215 մարդ։

## Տնտեսություն
2010 թվականի տվյալներով 128 աշխատունակ տարիքի մարդկանցից (15-64 տարեկան) 96-ը տնտեսապես ակտիվ էին, 32-ը անգործունակ (Ակտիվության ցուցանիշը — 75,0%, 1999 թվականին եղել է՝ 66.4%)։ 96 աշխատունակ բնակիչներից 84 -ը աշխատում էին (48 տղամարդ և 36 կին), անաշխատանք էին 12 -ը (5 տղամարդ և 7 կին)։
32 անգործունակ մարդկանցից 7-ը աշակերտներ կամ ուսանողներ են, 12-ը թոշակառու, 13-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բիյի սյուր Ուրկ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի կոմունաներ
Լենա Փաշինյան

**Լենա Մացակի Փաշինյան** (), հայ դերասանուհի։ ՀԽՍՀ ժողովրդական արտիստ (1989)։

## Կենսագրություն
Լենա Փաշինյանը ծնվել է Կիրովականում։ 1947 թվականից եղել է Կիրովականի դրամատիկական թատրոնի դերասանուհի։ Ստեղծել է քնարական, դրամատիկական, բարդ հոգեբանական կերպարներ։

մինի|Լենա Փաշինյանի հուշատախտակը Վանաձորի Տիգրան Մեծի 42 հասցեում

## Դերեր

## Պարգևներ
* ՀԽՍՀ վաստակավոր արտիստ, 1964
* ՀԽՍՀ ժողովրդական արտիստ, 1989

## Հիշատակ
Լենա Փաշինյանի հիշատակին Վանաձորի Տիգրան Մեծի 42 հասցեում տեղադրվել է նրա հիշատակը հավերժացնող հուշատախտակ (հեղինակ՝ Էդիկ Բոջուկյան)։

## Ծանոթագրություններ

Կատեգորիա:ՀԽՍՀ վաստակավոր արտիստներ
Կատեգորիա:Հայ դերասանուհիներ
Կարապետ Փաշյան

**Կարապետ Պարգևի Փաշյան** (), հայ նկարիչ։

## Կենսագրություն
1970 թվականին ավարտել է Երևանի գեղարվեստա-թատերական ինստիտուտը։ Հայաստանի նկարիչների միության փոխնախագահն է։

Հեղինակում է գրաֆիկական աշխատանքներ, գեղարվեստական ձևավորումներ, խառը տեխնիկայով արված գործեր՝ համամիութենական կինոփառատոնի (1978 թ.), ծանրամարտի աշխարհի առաջնության (1983 թ.), շախմատի համաշխարհային օլիմպիադայի (1996 թ.), ՀՀ անկախացման հանրաքվեի (1991 թ.), Հայաստանում քրիստոնեության ընդունման 1700-ամյակին նվիրված, շախմատի համաշխարհային մրցաշարի (2001 թ., բոլորը՝ Երևան)։

## Մրցանակներ
*Տարվա լավագույն աշխատանքի մրցանակ, ՀՆՄ, 1979

## Ծանոթագրություններ

## Արտաքին հղումներ
* Կարապետ Փաշյան 

Կատեգորիա:Հայ նկարիչներ
Սուրբ Սարգիս եկեղեցի (Շավարշավան)

Նոյեմբերյանի Շավարշավան (մինչև 1964 թ.՝ Կոթիգեղ) գյուղը գտնվում է քաղաքից հարավ-արևելք՝ 21 կմ հեռավորությամբ, ձորերով ու ձորակներով կտրտված, անհանգիստ ռելիեֆ ունեցող վայրում։ Անունն ստացել է ի պատիվ այդտեղ ծնված հեղափոխական, կուսակցական և պետական գործիչ Շավարշ Ամիրխանյանի։ Գյուղի մերձակայքը հարուստ է միջնադարյան ճարտարապետական-հնագիտական հուշարձաններով (եկեղեցիներ, ամրոցներ, գյուղատեղեր, գերեզմանոցներ, խաչքարեր և այլն)։ Դրանցից կարևոր է Սբ. Սարգիս վանքը, որը գտնվում է գյուղից 10 կմ արևելք՝ լեռնաբազուկներից մեկի գագաթին, պատմական Գուգարք նահանգի Կանգարք գավառի տարածքում (ներկայումս Ադրբեջանի Ղազախի շրջանում)։ Վանքը իր բարձր դիրքով իշխում է շրջակա տարածքի վրա և տեսանելի է շատ հեռուներից։ Այն ներկայումս բաղկացած է իրար կից զույգ եկեղեցիներից և հյուսիսարևելյան մասում՝ 1 մ հեռավորությամբ գտնվող մատուռից։ Հարավային եկեղեցին գմբեթավոր է, ունի արտաքուստ ուղղանկյուն (4,85 x 5,86), ներքուստ խաչաձև հատակագիծ։ Արևելյան խաչաթևը կիսաշրջանագծային է, մյուսները՝ ուղղանկյուն, փոքր խորությամբ։ Գմբեթը հենվում է գմբեթատակ ուղղանկյան (2,7 x 2,2 մ) անկյունային մասերը միացնող կիսաշրջանագծային կամարների վրա։ Անցումը կլոր թմբուկին իրականացված է առագաստների օգնությամբ, միակ մուտքը՝ եզերված պարզ տրամատ ունեցող, վերևից կիսաշրջանագծային եզրակալով, հարավից է։ Ուղղանկյուն բարավորը շրջանակված է զարդաքանդակների գոտիով, որից ներս՝ ողջ մակերևույթը պատած է եղել արձանագրությամբ (ներկայումս ամբողջովին եղծված և անընթեռնելի)։ Հարավային ճակատի արևելյան կողմում ողջ բարձրությամբ նկատելի է պատի նորոգված լինելը։ Բարավորն իր քարատեսակով (մուգ շագանակագույն ֆելզիտ) տարբերվում է հուշարձանների քարից (սրբատաշ կաթնագույն կրաքար) և ենթադրելի է, որ տեղադրվել է հետագայում՝ նորոգման ժամանակ։ Բարավորը շրջանակող շրջանակող զարդաքանդակները ևս մատնում են նրա ուշ շրջանի պատկանելը։ Ս. Ջալալյանը մասնակիորեն բերում է արձանագրությունը, որից երևում է, որ այն վերաբերել է «խախտեալ եկեղեցու» նորոգմանը։ Անցյալ դարավերջի հեղինակ Ս. Բարխուդարյանը տեղեկացնում է 1838 թ. Կոթի գյուղացի Արզուման-Տեր-Սահակյանի կողմից վանքի նորոգվելը, ըստ երևույթին, օգտվելով հենց այդ արձանագրությունից։

Կատեգորիա:Ղազախի շրջանի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ադրբեջանում ոչնչացված հայկական հուշարձաններ
Վոլֆգանգ Պաուլ

**Վոլֆգանգ Պաուլ** (, ), գերմանացի ֆիզիկոս, որը մասնակցել է զանգվածի ոչ մագնիսական, քառաբևեռ անալիզատորի մշակմանը, ինչը դարձավ իոնային թակարդի հիմքը։ Հանս Գեորգ Դեմելտի հետ միասին կիսել է 1989 թվականի ֆիզիկայի Նոբելյան մրցանակը Նորման Ֆոսթեր Ռամզեյի հետ։

## Վաղ տարիներ
Վոլֆգանգ Պաուլը ծնվել է 1913 թվականի օգոստոսի 10-ին Գերմանիայի Լորենցկիրխ շրջանում։ Մեծացել է Մյունխենում, որտեղ իր հայրը դեղագործական քիմիայի պրոֆեսոր էր։ Մի քանի տարի Մյունխենի տեխնիկական համալսարանում աշխատելուց հետո՝ 1934 թվականին, տեղափոխվել է Բեռլինի տեխնիկական համալսարան, որտեղ 1937 թվականին Հանս Գեյգերի խմբում ստացել է դիպլոմ։

Երկրորդ համաշխարհային պատերազմի տարիներին ուսումնասիրել է իզոտոպների բաժանումը, որն անհրաժեշտ է միջուկային զենքերում օգտագործվող տրոհվող նյութերի արտադրման համար։

## Որդիներ
Որդիներից Ստեֆան Պաուլը Մյունխենի տեխնիկական համալսարանում տեսական ֆիզիկայի պրոֆեսոր է։ Մյուս որդին՝ Լորենց Պաուլը, Վուպերտալի համալսարանում ֆիզիկայի պրոֆեսոր է։

## Աշխատանքներ
*
*

## Ծանոթագրություններ

## Արտաքին հղումներ
*Ինքնակենսագրականը Նոբելյան հիմնադրամի կայքում 

Կատեգորիա:20-րդ դարի ֆիզիկոսներ
Կատեգորիա:Գերմանացի նոբելյան մրցանակակիրներ
Կատեգորիա:Գերմանացի ֆիզիկոսներ
Կատեգորիա:Գյոթինգենի համալսարանի շրջանավարտներ
Կատեգորիա:Հումբոլդտի համալսարանի շրջանավարտներ
Կատեգորիա:Մյունխենի համալսարանի շրջանավարտներ
Կատեգորիա:Ֆիզիկոսներ այբբենական կարգով
Կառլեն Միքայելյան

**Կառլեն Կարապետի Միքայելյան** (), ՀՀ պետական և քաղաքական գործիչ։

## Կրթություն
*1971-1976 թթ. - սովորել և ավարտել է Հայկական գյուղատնտեսական ինստիտուտը` ինժեներ-հիդրոտեխնիկի որակավորմամբ։

## Աշխատանքային գործունեություն
*1976-1977 թթ. - աշխատել է Նոր Խարբերդի կոլտնտեսությունում որպես տեխնիկ։
*1977-1978 թթ. - աշխատել է տնային կառավարչությունում որպես տեխնիկ։
*1978-1981 թթ. - աշխատել է քաղաքացիական ավիացիայում որպես ինժեներ։
*1981-1983 թթ. - ծառայել է Խորհրդային բանակում։
*1983-1986 թթ. - աշխատել է ՀԽՍՀ պետական մատակարարման կոմիտեի Մասիսի բազայում որպես ավագ ինժեներ։
*1986-1991 թթ. - աշխատել է № 3 Շարժական մեքենայացված շարասյունում որպես ավագ ինժեներ։

## Պետական և քաղաքական գործունեություն
*1990 թ. ընտրվել է ՀՀ Գերագույն խորհրդի պատգամավոր № 220 ընտրատարածքից՝ պաշտոնավարելով մինչև 1995 թ.: 
*1991 թ. ընտրվել է Մասիսի շրջխորհրդի գործկոմի նախագահ՝ պաշտոնավարելով մինչև 1996 թ.: 
*1995 թ. հուլիսի 5-ին ընտրվել է ՀՀ Ազգային ժողովի պատգամավոր № 77 ընտրատարածքից՝ պաշտոնավարելով մինչև 1999 թ.: ԱԺ «Հանրապետություն» խմբակցության անդամ։ ՀՀՇ վարչության անդամ։ 
*1999 թ. ՀՀ վարչապետի որոշմամբ նշանակվել է ՀՀ գյուղատնտեսության նախարարի տեղակալ։
*2006 թ. ՀՀ կառավարության որոշմամբ նշանակվել է Հայաստանի Հանրապետության գյուղատնտեսության նախարարության աշխատակազմի ղեկավար։ 
*2010 թ. նոյեմբերի 18-ին ՀՀ կառավարության որոշմամբ 2010 թ. նոյեմբերի 22-ից պաշտոնավարման ժամկետը երկարաձգվել է չորս տարի ժամկետով՝ մինչև 2014 թվականի նոյեմբերի 21-ը։
*2012 թ. հոկտեմբերի 25-ին ՀՀ կառավարության որոշմամբ 2012 թ. նոյեմբերի 1-ից ազատվել է Հայաստանի Հանրապետության գյուղատնտեսության նախարարության աշխատակազմի ղեկավարի պաշտոնից՝ իր դիմումի համաձայն։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:ՀԱԱՀ շրջանավարտներ
Կատեգորիա:Նոր Խարբերդ գյուղում ծնվածներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀՇ անդամներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Հայ քաղաքական գործիչներ
Կատեգորիա:Հայ ճարտարագետներ
Բիյի սյուր Էն

**Բիյի սյուր Էն ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Սուսոն-2 կանտոնայի կազմի մեջ։ Կոմունայի շրջանը՝ Սուսոն։

INSEE կոդը՝ 02089.

## Բնակչություն
2010 թվականին բնակչությունը կազմել է 1081 մարդ։

## Տնտեսություն
2010 թվականի տվյալներով 682 աշխատունակ տարիքի մարդկանցից (15-64 տարեկան) 481-ը տնտեսապես ակտիվ էին, 201-ը անգործունակ (Ակտիվության ցուցանիշը — 70,5 %, 1999 թվականին եղել է՝ 66.8%)։ 481 աշխատունակ բնակիչներից 434-ը աշխատում էին (234 տղամարդ և 200 կին), անաշխատանք էին 47-ը (22 տղամարդ և 25 կին)։
201 անգործունակ մարդկանցից 45 -ը աշակերտներ կամ ուսանողներ են, 91-ը թոշակառու, 65-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բիյի սյուր Էն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի կոմունաներ
Բիշանկուր

**Բիշանկուր ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիկ Սյուր Էն կանտոնայի կազմի մեջ։ Կոմունայի շրջանը՝ Լան։

INSEE կոդը՝ 02086։

## Բնակչություն
2010 թվականին բնակչությունը կազմել է 1041 մարդ։

## Տնտեսություն
2010 թվականի տվյալներով 670 աշխատունակ տարիքի մարդկանցից (15-64 տարեկան) 472-ը տնտեսապես ակտիվ էին, 198-ը անգործունակ (ակտիվության ցուցանիշը՝ 70,4%, 1999 թվականին եղել է 64.2%)։ 472 աշխատունակ բնակիչներից 423-ը աշխատում էին (229 տղամարդ և 194 կին), անաշխատանք էին 49-ը (26 տղամարդ և 23 կին)։
198 անգործունակ մարդկանցից 42-ը աշակերտներ կամ ուսանողներ էին, 72-ը՝ թոշակառու, 84-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բիշանկուր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի կոմունաներ
Արթուր Նալբանդյան

**Արթուր Լևոնի Նալբանդյան** (), հայ պետական գործիչ, ՀՀ Լոռու մարզի նախկին մարզպետ։

## Կրթություն
* 1979-1989 թվականներին սովորել և ավարտել է Ալավերդու Սայաթ-Նովայի անվան միջնակարգ դպրոցը։
* 2003-2007 թվականներին սովորել և ավարտել է Երևանի Հյուսիսային համալսարանի տնտեսագիտության և կառավարման ֆակուլտետը։

## Աշխատանքային գործունեություն
* 2000-2003 թվականներին եղել է «Ալավերդու հացի գործարան» ԲԲԸ-ի փոխտնօրենը։
* 2003-2005 թվականներին եղել է «Հայաստանի էլեկտրական ցանցեր» ՓԲԸ «Դեբեդ» մասնաճյուղի Թումանյանի էլեկտրական ցանցերի տնօրենը։

## Պետական և քաղաքական գործունեություն
* 2005 թվականի հոկտեմբերին ընտրվել է Ալավերդու քաղաքապետ։
* 2008 թվականի հոկտեմբերին վերընտրվել է Ալավերդու քաղաքապետի պաշտոնում։
* 2011 թվականի հուլիսի 28-ին ՀՀ Կառավարության որոշմամբ նշանակվել է Հայաստանի Հանրապետության Լոռու մարզպետ։
* Հայաստանի Հանրապետական կուսակցության անդամ է։

## Պարգևներ
* Անանիա Շիրակացու մեդալ (2014)։
* ՀՀ վարչապետի հուշամեդալ։

## Անձնական կյանք
Ամուսնացած է, ունի երկու որդի։ Զինապարտ է, շարքային։

## Ծանոթագրություններ

Կատեգորիա:Անանիա Շիրակացու մեդալակիրներ
Կատեգորիա:Լոռու մարզպետներ
Կատեգորիա:ՀՀԿ անդամներ
Կատեգորիա:Հայ պետական գործիչներ
Կատեգորիա:Հայ տնտեսագետներ
Կատեգորիա:Հյուսիսային համալսարանի շրջանավարտներ
Իսպանիան 2000 ամառային օլիմպիական խաղերում

**[[Իսպանիա]]ն** 2000 թվականին Սիդնեյում (Ավստրալիա) կայացած **[[Ամառային Օլիմպիական խաղեր 2000|27-րդ ամառային Օլիմպիական խաղերում]]** մասնակցել է 27 մարզաձևերով։ Խաղերին մասնակցել են 321 մարզիկներ, որոնցից 216 տղամարդ և 105 կին։ Իսպանիայի օլիմպիական հավաքականը նվաճել է 11 մեդալ, որից 3-ը՝ ոսկի, 3-ը արծաթ, 5 բրոնզե, արդյունքում մեդալակիրների ընդհանուր ոչ պաշտոնական հաշվարկում գրավել է 25-րդ հորիզոնականը։

## Ծանոթագրություններ

Կատեգորիա:2000 սպորտում
Կատեգորիա:Իսպանիան օլիմպիական խաղերում
Յուրի Տեր-Օսիպով

**Յուրի Գրիգորի Տեր-Օսիպով** (1933, նոյեմբերի 4, Կիրովաբադ - 1986, նոյեմբերի 16, Մոսկվա), հայ խորհրդային կոմպոզիտոր։

## Կենսագրություն
1958 թվականին ավարտել է Ադրբեջանի կոնսերվատորիայի Կարա Կարաևի կոմպոզիցիայի դասարանը։ 1958 թվականից բնակվել է Դուշանբեում, դասավանդել տեղի երաժշտական ուսումնարանում, 1968 թվականից՝ Տաջիկստանի Մշակույթի ինստիտուտում։ 1974 թվականին առողջական խնդիրների պատճառով տեղափոխվել է Մոսկվա` եղբոր մոտ, այնուհետև ստացել Մոսկվայում բնակվելու իրավունք։ Առաջին անգամ Տեր-Օսիպովի ստեղծագործությունները հնչել են 1980 թվականին «Մոսկովյան աշուն» երաժշտական փառատոնի ժամանակ։

## Ստեղծագործություններ
Հեղինակել է 8 սիմֆոնիա, 2 բալետ, երաժշտություն նվագախմբի համար, գործիքային և մանկական ստեղծագործություններ, էստրադային երգեր, կինոերաժշտություն և այլն։

### Էստրադային երգեր
* «Դատարկ կառամատույց» («Пустой перрон»), խոսքերը՝ Օնեգին Գաջիկասիմովի
* «Կռունկներ» («Журавли»), խոսքերը՝ Ա. Կիշոկովի
* «Ասա՛ ինձ սիրելիս» («Назови меня любимой»), խոսքերը՝ Ա. Դեբրինինի
* «Մոսկովյան ժամանակով» («По московскому времени»), խոսքերը՝ Դուբրովինի
* «Ոչինչ այժմ ափսոս չէ» («Ничего теперь не жаль»), խոսքերը՝ Բ. Դուբրովինի
* «Շնորհակալ եմ» («Благодарю»), խոսքերը՝ Բ. Դուբրովինի
* «Երգ գիտելիքների մասին» («Песенка о знаниях»), խոսքերը՝ Օնեգին Գաջիկասիմովի
* «Սպիտակ արագիլ» («Белый аист»), խոսքերը՝ Օնեգին Գաջիկասիմովի

## Ծանոթագրություններ

## Արտաքին հղումներ
* Յուրի Տեր-Օսիպովի հիշատակին
* Յուրի Տեր-Օսիպով, Սոնատա դաշնամուրի համար

Կատեգորիա:Հայ կոմպոզիտորներ
Կատեգորիա:1933 ծնունդներ
Կատեգորիա:1986 մահեր
Կատեգորիա:Բաքվի երաժշտական ակադեմիայի շրջանավարտներ
Կատեգորիա:Կոմպոզիտորներ այբբենական կարգով
Ամառային օլիմպիական խաղեր 2000

**Ամառային Օլիմպիական խաղեր 2000** (), պաշտոնապես հայտնի է որպես **XXVII օլիմպիական խաղեր** և ոչ պաշտոնապես **Սիդնեյ 2000** կամ **Հազարամյակի օլիմպիական խաղեր**/**Նոր հազարամյակի խաղեր**, բազմասպորտային իրադարձություն, որը տեղի է ունեցել 2000 թվականի սեպտեմբերի 15-ից մինչև հոկտեմբերի մեկը Սիդնեյում (Ավստրալիա)։ Երկրորդ անգամ ամառային օլիմպիական խաղերը անցկացվեցին հարավային կիսագնդում 1956 թվականի ամառային օլիմպիական խաղերից հետո, որը տեղի էր ունեցել Մելբուրնում։

Սիդնեյը հայտարարվեց խաղերի անցկացման քաղաք 1993 թվականին։ Խաղերին մասնակցեցին 199 երկիր։ Միացյալ Նահանգները նվաճեց ամենաշատ մեդալ՝ 93 հատ, Ավստրալիան նվաճեց 58 մեդալ և ոչ պաշտոնական հաշվարկում զբաղեցրեց 4-րդ տեղը։ Խաղերը արժեցան 6,6 միլիարդ Ավստրալիական դոլար։

## Ընդունող քաղաքի ընտրություն
Սիդնեյը նվաճեց խաղերի անցկացման իրավունքը 1993 թվականի սեպտեմբերի 24-ին։ Թեկնածու քաղաքներն էին Պեկինը, Բեռլինը, Ստամբուլը և Մանչեստրը։ Ընտրությունները կայացան ՄՕԿ-ի 101-րդ ժողովի ժամանակ Մոնտե Կառլոյում, Մոնակո։ Ավստրալիական Մելբուրնը պարտվել էր Ատլանտային 1996 թվականի օլիմպիական քաղաքի ընտրության ժամանակ։ Պեկինը պարտվեց այս ընտրություններում, սակայն հաղթեց 2008 թվականի օլիմպիադայի ընտրությունները 2001 թվականի հուլիսին։

} || style="text-align:center;"|**32** || style="text-align:center;"|**37**|| style="text-align:center;"|**40** || style="text-align:center;"|43
|-
|Մանչեստր ||  || style="text-align:center;"|11 || style="text-align:center;"|13 || style="text-align:center;"|11 || style="text-align:center;"|—
|-
|Բեռլին ||  || style="text-align:center;"|9 || style="text-align:center;"|9 || style="text-align:center;"|— || style="text-align:center;"|—
|-
|Ստամբուլ ||  || style="text-align:center;"|7 || style="text-align:center;"|—|| style="text-align:center;"|— || style="text-align:center;"|—
|}

## Ծանոթագրություններ

Կատեգորիա:2000 սպորտում
Կատեգորիա:Ամառային օլիմպիական խաղեր
Խուան Օ՛Գորման

**Խուան Օ՛Գորման** (, ), մեքսիկացի նկարիչ, ճարտարապետ։

## Կենսագրություն
Խուան Օ՛Գորմանը ծնվել է Կոյոականում, որն այն ժամանակ եղել է Մեխիկոյի հարավում գտնվող գյուղ, այժմ՝ ֆեդերալ շրջանի համայնքներից է։ Հայրը՝ Սեսիլ Քրաուֆորդը, իռլանդացի գաղթական է եղել՝ մասնագիտությամբ նկարիչ, մայրը եղել է մեքսիկուհի։ 1920-ական թվականներին ճարտարապետություն է ուսանել Սան Կառլոսի ակադեմիայում, Մեքսիկայի ազգային ինքնավար համալսարանի արվեստի և ճարտարապետության դպրոցում։ Նա հայտնի ճարտարապետ դարձավ, երբ ձեռնարկեց Մեքսիկայի նորաստեղծ բանկի ճարտարապետությունը, այնուհետև Բետո Կերստետերի ազդեցությամբ Մեխիկո քաղաք ներմուծեց ժամանակակից ֆունկցիոնալիստական ճարտարապետության տարրեր։

Վաղ աշխատանքներից է Դիեգո Ռիվերայի և Ֆրիդա Կալոյի համար 1931-1932 թվականներին խորհրդանշական կամուրջով ստեղծված տունն ու ստուդիան։ Ռիվերան իր հերթին մեծ ազդեցություն է ունեցել Օ՛Գորմանի գեղանկարչության վրա։ 1932 թվականին կրթության քարտուղար Նարցիսո Բասոլսը Օ՛Գորմանին նշանակում է Հասարակական կրթության նախարարության ճարտարապետության բաժնի պետ։ Օ՛Գորմանի ենթակայությամբ Մեխիկո քաղաքում կառուցվում են 26 միջնակարգ դպրոցներ։

24 տարեկան հասակում Լատինական Ամերիկայում ֆունկցիոնալիստական ոճով առաջին տունը կառուցելուց հետո, Օ՛Գորմանը հետագայում անցավ օրգանական ճարտարապետության՝ միախառնելով Ֆրանկ Լոյդ Ռայթի և ավանդական մեքսիկական ճարտարապետությունները։
center|thumb|700px|Առաջին պլանում Lila Cockrell թատրոնի «Քաղաքակրթությունների միախառնում Ամերիկաներում» խճանկարն է, հեղինակ՝ Խուան Օ՛Գորման, երկրորդ պլանում՝ Ամերիկաների աշտարակը
[250px|thumb| Gertrudis Bocanegra գրադարանի որմնանկարները, Պացկուարո, [Միչոական]]
[thumb|225px|[Դիեգո Ռիվերայի և Ֆրիդա Կալոյի տունը]]
մինի
[thumb|275px|[Մեքսիկայի ազգային ինքնավար համալսարանի գրադարանի որմնանկարներ, հեղինակ՝ Խուան Օ՛Գորման]]
Օ՛Գորմանը իր կտավներում անդրադառնում է Մեքսիկայի պատմությանը, լեգենդներին ու բնությանը։

Նա ստեղծել է Չապուլտեպեկ ամրոցի անկախության սենյակի որմնանկարները, Մեքսիկայի ազգային ինքնավար համալսարանի գրադարանի որմնանկարները Գուստավո Սաավեդրայի և Խուան Մարտինես դե Վելազկոյի նախագծով։

1959 թվականին երիտասարդ արվեստագետներ Ռաուլ Անգուիանոյի, Խեսուս Գերերոյի և Կառլոս Օրոզկոյի հետ հիմնադրել են Մեքսիկայի նկարիչների և փորագրողների միությունը(Unión de Pintores y Grabadores de México)։

Ինքնասպանություն է գործել 1982 թվականի հունվարի 17-ին։ Կարծիքներ կան, որ նրա մոտ ընկճախտ էր. սրտի անբավարարության պատճառով նրա աշխատանքի ծավալը կրճատվել էր։

## Մրցանակներ
* Արվեստի և գիտության Մեքսիկայի ազգային մրցանակ, 1972

## Մատենագիտություն
*
*
* 
* 
* 
* 

## Ծանոթագրություններ

## Արտաքին հղումներ
*  
* Juan O'Gorman on artcyclopedia.com
* "Irish-Mexican Brothers: Edmundo and Juan O'Gorman" by Edmundo Murray

Կատեգորիա:Ինքնասպաններ
Կատեգորիա:Մեքսիկայի ազգային ինքնավար համալսարանի շրջանավարտներ
Կատեգորիա:Մեքսիկացի ճարտարապետներ
Կատեգորիա:Մեքսիկացի նկարիչներ
Բյուրականյան առաջին շրջահայություն

**Բյուրականյան առաջին շրջահայություն,** **Մարգարյանի շրջահայություն** (), 1965-1980 թվականներին Բյուրականի աստղադիտարանի ակադեմիկոս Բենիամին Մարգարյանի և իր աշխատակիցների կողմից իրականացրած շրջահայություն, որն աշխարհում ամենամեծ սպեկտրային շրջահայությունն է և ծածկում է հյուսիսային երկնքի մեծ մասը։ Շրջահայությունը ներառում է մոտակա տիեզերքի ամենամեծ ուսումնասիրությունը և 20-րդ դարի աստղաֆիզիկայի ամենամեծ ձեռքբերումներից մեկն է։ Այն իր բնույթով եզակի է և ակտիվ գալակտիկաների որոնման առաջին կանոնավոր ծրագիրն է, որի արդյունքում հայտնաբերվել է գերմանուշակագույն ավելցուկով 1500 գալակտիկա (Մարգարյանի գալակտիկաներ)։

Մարգարյանի շրջահայությունը թվայնացվել է 2002-2005 թվականներին (Digitized First Byurakan Survey, DFBS)։ Արդյունքում 2000 լուսանկարչական թիթեղների վրա և թվային տեսքով պահպանվել են 20 միլիոն երկնային մարմինների սպեկտրալ տվյալները։

2011 թվականին Մարգարյանի շրջահայությունը գրանցվել է ՅՈՒՆԵՍԿՕ-ի «Աշխարհի հիշողություն» ծրագրի միջազգային ռեգիստրում ()։

## Ծանոթագրություն

Կատեգորիա:Աստղաֆիզիկա
Բերգ սյուր Սամբր

**Բերգ սյուր Սամբր** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գյուիզ կանտոնայի կազմի մեջ։ Կոմունայի շրջանը՝ Վերվեն (շրջան)։

INSEE կոդը՝ 02067։

## Բնակչություն
2010 թվականին բնակչությունը կազմել է 220 մարդ։

## Տնտեսություն
2010 թվականի տվյալներով 142 աշխատունակ բնակիչներից 98-ը (15-64 տարեկան) տնտեսապես ակտիվ են, 44-ը՝ պասիվ (ակտիվության ինդեքսը՝ 69,0 %, 1999 թվականին 66,9 % % էր)։ 98 ակտիվ բնակիչներից 92-ը (52 տղամարդ և 40 կին) աշխատում են, գործազուրկ էր 6-ը (1 տղամարդ և 5 կին)։ 44 պասիվներից 9-ը աշակերտներ և ուսանողներ են, 13-ը՝ թոշակառուներ, 22-ն էլ պասիվ են այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Բերգ սյուր Սամբր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Շվեյցարիայի ազգային գրադարան

**Շվեյցարիայի ազգային գրադարան**, (, , ), Շվեյցարիայի մայրաքաղաք Բեռնում գտնվող գրադարան, որն ընդգրկված է մշակութային հարցերի ֆեդերալ կառավարման խորհրդի կազմում, որն էլ իր հերթին ենթարկվում է ներքին գործերի ֆեդերալ վարչությանը։

Գրադարանը բաց է հանրության համար և իր հավաքածուի չափերից ելնելով՝ արտացոլում է շվեյցարական մշակույթի բազմակարծությունն ու բազմազանությունը։ Գրադարանն ընդգրկված է Շվեյցարիայի ազգային մշակութային արժեքների ցանկում։

## Պատմություն
Շվեյցարիայի ազգային գրադարանը հիմնադրվել է 1894 թվականին՝ համաձայն պետությունների խորհրդի և ազգային խորհրդի վավերացրած որոշման։ Գրադարանն իր գործունեությունն սկսել է 1895 թվականից։ Գրադարանի առաջին շենքն զբաղեցրել է 4 սենյակ ունեցող բնակարանի տարածք, չի ունեցել էլեկտրական լուսավորություն։ 1899 թվականին գրադարանը տեղափոխվել է ֆեդերալ արխիվի շենք, որն ավելի ընդարձակ շինություն էր։ 1901 թվականին թողարկվել է Շվեյցարիայի ազգային գրադարանի առաջին մատենագիտական տեղեկագիրը՝ Bibliographisches Bulletin der Schweizerischen Landesbibliothek: 1915 թվականից Շվեյցարիայի ազգային գրադարանի և Շվեյցարիայի հրատարակիչների միջև կնքվում է պայմանագիր՝ համաձայն որի յուրաքանչյուր հրատարակված գրքի նմուշ հանձնվում է գրադարանին։ 1928 թվականին ստեղծվել է Շվեյցարական միավորված կատալոգը։

Ներկայիս կառույց Շվեյցարիայի ազգային գրադարանը տեղափոխվել է 1931 թվականին (15 Hallwylstrasse)։ Շենքի շինարարական աշխատանքներն սկսվել են 1928 թվականից՝ ճարտարապետ Խոշտետլերայի, Կաուֆմանի և Էշգերայի նախագծով։

## Տես նաև
* Եվրոպական գրադարան

## Ծանոթագրություններ

## Արտաքին հղումներ
* Շվեյցարիայի ազգային գրադարան պաշտոնական կայքը

Կատեգորիա:Շվեյցարիայի գրադարաններ
Կատեգորիա:Ազգային գրադարաններ
Ան-12-ի ավիավթար Հարավային Սուդանում

**Ան-12-ի ավիավթար Հարավային Սուդանում**, Ջուբայում տեղակայված *Allied Services Limited* ավիաընկերությանը պատկանող Ան-12 օդանավի ավիավթար, որը տեղի է ունեցել 2015 թվականի նոյեմբերի 4-ին Հարավային Սուդանում։ Ինքնաթիռը վայր է ընկել Սպիտակ Նեղոս գետի մոտ։ Կործանման հիմնական վարկած է համարվում օդանավի գերբեռնվածությունը։ Օդանավը վայր է ընկել ագարակի վրա։ Զոհերի թվում կան մարդիկ, որոնք օդանավի կործանման պահին ցամաքում են գտնվել։ Կործանման հետևանքով 41 մարդ է զոհվել, 2-ը փրկվել են։

## Օդանավ
Ինքնաթիռը եղել է բեռնատար։

2014 թվականից *Ան-12* օդանավը հանվել է Հայաստանի գրանցումից։ Այն պատկանել է տաջիկական «Asia Airways» ընկերությանը։

## Անձնակազմ
ՀՀ Արտաքին գործերի նախարարության տրամադրած տվյալներով ինքնաթիռի անձնակազմի 5 անդամները հայեր են՝

## Ծանոթագրություններ

Կատեգորիա:2015
Արմինեի սիրո համար

**Արմինեի սիրո համար** (), Աբի Ալեքսանդրի գիրքը՝ նվիրված Հայոց ցեղասպանության 1,5 միլիոն անմեղ զոհերի հիշատակին և Մեծ Եղեռնի 100-ամյա տարելիցին։

## Հեղինակի մասին
Ազգությամբ հնդիկ Աբի Ալեքսանդրը մասնագիտությամբ ֆինանսիստ է։ Աշխատել է Հնդկաստանի պետական բանկում, «Վորլդ վիժն» կազմակերպությունում, ներկայումս Զարգացման ինստիտուտի ֆինանսական տնօրենն է։ «Հանուն Արմինեի սիրո» վեպը նրա հինգերորդ գիրքն է
(«Ամերիկացին՝ Աստծո որոնումներում», «Հետապնդելով ամպրոպը», «Այն օրը, երբ հանդիպենք», «Հիշողություններ և պատրանքներ»)։ Հայաստանի մասին առաջին անգամ իմացել է Կիպրոսում 2005 թվականին, որտեղ մասնակցում էր «Վորլդ վիժնի» կազմակերպած դասընթացներին։

Ճամփորդել և ծրագրեր է իրականացրել ԱՄՆ-ում, Հայաստանում, Ուզբեկստանում, Հարավ-արևելյան Ասիայի երկրներում, Աֆրիկայում, Միջին Արևելքում, Արևելյան Եվրոպայում։

## Բովանդակություն
Գիրքը պատմում է հայուհի Արմինեի և հնդիկ Կուրյակոսի /Կիրակոս/ հանդիպման և նրանց սիրո մասին։ Սիրո պատմության շուրջ են շաղկապվում հայոց պատմությունն ու մշակույթը՝ հայ ժողովրդի ձևավորումից մինչև հարյուր տարի առաջ օսմանյան թուրքերի իրականացրած ցեղասպանությունը։ Գործողությունները ծավալվում են Հնդկաստանի հարավային Կերալա նահանգում, որտեղ բնակվում են Եղեռնից մազապուրծ հայեր, ովքեր հիմնել են Նոր Գառնի բնակավայրը և զբաղվում են առևտրով։ Գրքի իրադարձությունները ծավալվում են 1970-ական թվականներին

## Մեջբերումներ հեղինակից

## Ծանոթագրություններ

## Արտաքին հղումներ
* Գիրքը amazon.com կայքում
* Հնդիկ գրողը՝ Հայոց ցեղասպանության մասին

Կատեգորիա:2015 գրքեր
Կատեգորիա:Գրական գործեր Հայոց ցեղասպանության մասին
Կալիֆոռնիայի քաղաքների ցանկ

Կալիֆոռնիայի նահանգում կա 480 քաղաք։

## Քաղաք

Կատեգորիա:Կալիֆոռնիայի քաղաքներ
Կատեգորիա:Ցանկեր:ԱՄՆ
Կատեգորիա:Ցանկեր
Եմթլանդ

**Եմթլանդ** () (, ), պատմական մարզ և նահանգ Շվեդիայի կենտրոնական հատվածում՝ Հյուսիսային Եվրոպայի Սկանդինավյան թերակղզում։ Հարավում սահմանակցում Շվեդիայի Հերյեդալենի և Մեդելփադի նահանգներին, արևելքում՝ Օնգերմանլանդ նահանգին, Լափլանդին հյուսիսում, իսկ արևմուտքում գտնվում է Նորվեգիայի Նուր-Տրյոննելագ նահանգի հետ սահմանը։

Շվեդիայի այս նահանգը ունի 112.717 մարդ բնակչություն, իսկ նահանգի պաշտոնական լեզուն շվեդերենն է։ Տարածված է նաև գերմաներենը, հունարենը, ռուսերենը և նորվեգերենը։

Զբաղեցնում է ընդհանուր հաշվով 34.009 քառակուսի կիլոմետր տարածք, որը կազմում է ամբողջ Շվեդիայի տարածքի 8.3 %-ը։ Եմթլանդը Շվեդիայի երկրորդ ամենախոշոր նահանգն է՝ ըստ տարածքի մեծության։

Բնակչության մեծամասնությունը բնակվում է Ստուրշյոն գետի ափի ափամերձ բնակավայրերում և հարակից տարածքներում։ Այս նահանգի վարչական կենտրոնը՝ Էսթերսունդ քաղաքը, համարվում է Շվեդիայի Թագավորության տարածքում գտնվող 24-րդ առավել խիտ բնակեցված քաղաքը։

Որպես տարածքային ամբողջականություն Եմթլանդը ձևավորվել է Միջնադարում։ Սկզբնական շրջանում նա ձևավորվել է որպես ինքնավար մարզ Եվրոպայի Հյուսիսային մասում, որը ուներ իր սեփական ժողովրդագրությունը, ինչպես նաև սեփական օրենքները, արժույթը և խորհրդարանը։

Սակայն Եմթլանդը չուներ անկախություն և որպես առանձին անկախ պետական կազմավորում աշխարհում հայտնի չէր։ 1178 թվականին նորվեգ վիքինգները գրավում են Եմթլանդը և այն ներառում Նորվեգիայի Թագավորության մեջ։ Նորվեգիայի կազմում այս նահանգը մնում է ավելի քան 450 տարի, որից հետո 1645 թվականին կցվում է Շվեդիային՝ որպես ինքնավար նահանգ Շվեդիայի կազմում։ 1699 թվականին նահանգի բոլոր բնակիչները հայտարարվեցին Շվեդիայի օրինական քաղաքացիներ։

## Անվան ստուգաբանություն
Եմթլանդ նահանգի անունը, ըստ հիմնական վարկածի, վերցված է նահանգի հիմնական բնակիչների՝ եմթլանդացիների անունից, ովքեր առաջացել են վիկինգներից։ Նահանգի անվանման ստուգաբանությանը վերաբերվող կարևոր սկանդինավյան հին սեպագրական քար է գտնվել, ըստ որի նահանգի անվանումը ունի ռոմանա-գերմանական ծագում։ Նրա բառերի արմատները վերցված են գերմաներեն լեզվից։

Բացահայտ չէ թե ինչպես է նահանգը կոչվել Եմթլանդ, իսկ ժողովուրդը՝ եմթլանդացի։ Մեկ վարկած ներկայացված է ինչ-որ իսլանդական գրքում, որը ըստ հավաստի աղբյուրների թվագրվում է 13-րդ դարին։

## Պատմություն
### Նախապատմություն
Եմթլանդում հայտնաբերվել է մարդկանց մնացորդներ և տարբեր հնագիտական իրեր, որոնք վկայում են այն մասին, որ այս տարածքները հնուց ի վեր եղել են բնակեցված։ Եմթլանդ նահանգի Փիլգրիմստադ բնակավայրում հայտնաբերվել մամոնտի մնացորդներ, որոնք մնացել են հին քարե դարից։ Առաջին ժամանակակից մարդիկ այստեղ եկել են արևմուտքից՝ մոտավորապես մ.թ.ա. 7000-6000 թվականներին։

Այս նահանգի կլիման եղել է շատ ավելի տաք, քան այսօր։ Աճել են բազմապիսի ծառեր, որոնց մի մասը այժմ ոչնչացել են։ Այդպիսի ծառերը բնորոշ են միայն արևադարձային գոտուն։

Այս տարածքներում հայտնաբերվել են մի քանի հազար հնագիտական իրեր, որոնց մի մասը տեղափոխվել է մայրաքաղաքի հնագիտության թանգարան, իսկ մյուս մասն էլ տեղակայվել են տեղի թանգարանում։ Պահպանվել են 20.000 փաստագրված անտիկ հուշարձաններ, որոնցից ամենահինը գտնվել է Կախյոս բնակավայրում և ըստ հավաստի աղբյուրների թվագրվում է մոտ 8000 տարի առաջ։ Այդ կառույցը համարվում է ամենահին շինությունը Շվեդիայում։

## Գրականություն
*
*
*
*
*
*
*
Գրիգոր Հարությունյան փողոց (Երևան)

**Գրիգոր Հարությունյան փողոց**, փողոց Երևանի Կենտրոն վարչական շրջանում։

## Տվյալներ
Սկսվում է Դերենիկ Դեմիրճյան փողոցից և հասնում մինչև Հովհաննես Թումանյանի թանգարանի հետնամաս՝ թանգարանի մոտով դեպի Սարյան փողոց իջնող աստիճաններ։

Նախկինում կոչվել է Դերենիկ Դեմիրճյան փողոցի փակուղի։ 2012 թվականի մայիսի 30-ին Երևանի ավագանու նիստում, ի պատիվ պետական և կուսակցական գործիչ Գրիգոր Հարությունյանի, որոշվեց փողոցը վերանվանել Գրիգոր Հարությունյան փողոց։

## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

## Աղբյուրներ
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները

Կատեգորիա:Երևանի փողոցներ
Սամվել Արաբաջյան

**Սամվել Ռոբերտի Արաբաջյան** (), ՀՀ պետական գործիչ։

## Կրթություն
* 1991-1996 թթ. սովորել և ավարտել է ԵՊՀ իրավաբանական ֆակուլտետը` իրավագետի որակավորմամբ։

## Աշխատանքային գործունեությունը
* 1993-1996 թթ. - աշխատել է որպես իրավախորհրդատու տարբեր մասնավոր ընկերություններում։
* 1997 թ. հունվարից օգոստոս - աշխատել է ՀՀ էկոնոմիկայի նախարարությունում որպես իրավախորհրդատու։
* 1997 թ. օգոստոսից նոյեմբեր - ՀՀ էներգետիկայի հանձնաժողովի մեթոդաիրավաբանական վարչության գլխավոր մասնագետ։
* 1997-1999 թթ. - ՀՀ էներգետիկայի հանձնաժողովի մեթոդաիրավաբանական վարչության պետ։
* 1999-2000 թթ. - ՀՀ էներգետիկայի հանձնաժողովի իրավաբանական և լիցենզավորման վարչության պետ։
* 2000-2001 թթ. - ՀՀ էներգետիկայի հանձնաժողովի իրավաբանական և լիցենզիոն մոնիթորինգի վարչության պետ։
* 2000-2001 թթ. - ՀՀ էներգետիկայի կարգավորող հանձնաժողովի խորհրդական։
* 2001 թ. օգոստոսին ՀՀ Նախագահի հրամանագրով նշանակվել է ՀՀ Էներգետիկայի, ապա Բնական մենաշնորհների կարգավորող հանձնաժողովի անդամ՝ հինգ տարի ժամկետով։
* 2006 թ. օգոստոսին ՀՀ Նախագահի հրամանագրով նշանակվել է ՀՀ Հանրային ծառայությունները կարգավորող հանձնաժողովի անդամ՝ հինգ տարի ժամկետով։
* 2011 թ. օգոստոսին ՀՀ Նախագահի հրամանագրով վերանշանակվել է ՀՀ Հանրային ծառայությունները կարգավորող հանձնաժողովի անդամ` հինգ տարի ժամկետով։
* 2015 թ. հոկտեմբերին ՀՀ Նախագահին ներկայացրել է հրաժարականի դիմում, որն ընդունվել է և Սամվել Արաբաջյանը 2015 թ. նոյեմբերի 4-ի ՀՀ Նախագահի հրամանագրով ազատվել է Հայաստանի հանրային ծառայությունները կարգավորող հանձնաժողովի անդամի պարտականություններից։

## Պարգևներ
* Անանիա Շիրակացու մեդալ (2008)։
 
Ամուսնացած է, ունի 1 զավակ։

## Ծանոթագրություններ

Կատեգորիա:ՀԾԿՀ անդամներ
Կատեգորիա:Հայ իրավաբաններ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Անանիա Շիրակացու մեդալակիրներ
Կատեգորիա:Հայ պետական գործիչներ
Բերզի լը Սեկ

**Բերզի լը Սեկ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Սուասոն-2 կանտոնայի կազմի մեջ։ Կոմունայի շրջանը՝ Սուասոն։

INSEE կոդը՝ 02077:

## Բնակչություն
2010 թվականին բնակչությունը կազմել է 396 մարդ։

## Տնտեսություն
2010 թվականի տվյալներով 264 աշխատունակ բնակիչներից 202-ը (15-64 տարեկան) տնտեսապես ակտիվ են, 62-ը՝ պասիվ (ակտիվության ինդեքսը՝ 76,5%, 1999 թվականին 70,2% էր)։ 202 ակտիվ բնակիչներից 178-ը (93 տղամարդ և 85 կին) աշխատում են, գործազուրկ էր 24-ը (15 տղամարդ և 9 կին)։ 62 պասիվներից 25-ը աշակերտներ և ուսանողներ են, 25-ը՝ թոշակառուներ, 12-ն էլ պասիվ են այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ —Բերզի լը Սեկ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Բեռլանկուր (Էնայի գավառ)

**Բեռլանկուր** (), կոմունա Ֆրանսիայի Պիկարդիա մարզում՝ Էնա գավառի Մարլ կանտոնի Վերվեն շրջանում։

INSEE կոդը՝ 02068:

## Բնակչություն
2010 թվականին բնակչությունը կազմել է 104 մարդ։

## Տնտեսություն
2010 թվականի տվյալներով 59 աշխատունակ բնակիչներից 39-ը (15-64 տարեկան) տնտեսապես ակտիվ են, 20-ը՝ պասիվ (ակտիվության ինդեքսը՝ 66,1%, 1999 թվականին 64,2% էր)։ 39 ակտիվ բնակիչներից 32-ը (18 տղամարդ և 14 կին) աշխատում են, գործազուրկ էր 7-ը (4 տղամարդ և 3 կին)։ 20 պասիվներից 2-ը աշակերտներ և ուսանողներ են, 10-ը՝ թոշակառուներ, 8-ն էլ պասիվ են այլ պատճառներով.

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Բերլանկուր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Բեռլիզ

**Բեռլիզ** (), համայնք Ֆրանսիայի Պիկարդիա մարզում՝ Էնա գավառի Վերվեն կանտոնի Լան շրջանում։

INSEE կոդը՝ 02069:

## Բնակչություն
2010 թվականին բնակչությունը կազմել է 126 մարդ։

## Տնտեսություն
2010 թվականի տվյալներով 76 աշխատունակ բնակիչներից 55-ը (15-64 տարեկան) տնտեսապես ակտիվ են, 21-ը՝ պասիվ (ակտիվության ինդեքսը՝ 72,4%, 1999 թվականին 67,2% էր)։ 55 ակտիվ բնակիչներից 45-ը (25 տղամարդ և 20 կին) աշխատում են, գործազուրկ էր 10-ը (4 տղամարդ և 6 կին)։ 21 պասիվներից 3-ը աշակերտներ և ուսանողներ են, 11-ը՝ թոշակառուներ, 7-ն էլ պասիվ են այլ պատճառներով.

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտи — Բերլիզ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Ուենոհարա

**Ուենոհարա** () քաղաք Ճապոնիայում, գտնվում է Յամանասիի պրեֆեկտուրայում։ Քաղաքի մակերեսը կազմում է 170,65 կմ², բնակչությունը՝ 25 461 մարդ (1 օգոստոսի 2014), բնակչության խտությունը՝ 149,20 մարդ/կմ²։

## Աշխարհագրագան դիրք
Քաղաքը գտնվում է Հոնսյու կղզու վրա, Յամանասի պրեֆեկտուրայում, Տյուբույի շրջանում։ Սահմանակից է Օցուկի, Ցուրու, Սահամիհարա քաղաքների հետ։

## Բնակչություն
Քաղաքի բնակչությունը կազմում է 25 461 մարդ (1 օգոստոսի 2014), իսկ բնակչության խտությունը՝ 149,20 մարդ/կմ²։

## Ծանոթագրություններ

Կատեգորիա:Ճապոնիայի քաղաքներ
Ջարիլգաչի բնության ազգային պարկ

250px|մինի|Փարոս Ջարիլգաչ կղզում
**Ջարիլգաչի բնության ազգային պարկ**, (), Ուկրաինայի Խերսոնի մարզի Ջարիլգաչ կղզում գտնվող ազգային պարկ Հիմնվել է 2009 թվականի դեկտեմբերի 1-ին։ Մակերեսը 10000 հա է։

Պարկի մեջ է մտնում նաև Ջարիլգաչի ծոցը, որը ըստ Ռամսարյան կոնվենցիայի հատուկ պաշտպանության ռեժիմով միջազգային նշանակության ջրային-ճահճային տարածք է։

## Պատմություն
1923 թվականին Ջարիլգաչ կղզին ընդգրկվել է Ասկանիա-Նովա արգելոցի կազմում։ 1927 թվականին ստեղծվել է Պրիմորսկի արգելոցը 32000 հա տարածքով։ Արգելոցի տարածքում էին Ջարիլգաչ կղզին, Տենդրովսկայա ցամաքալեզվակը, Դոլգի, Օռլով, Բաբին, Սմոլենսկի կղզիները և Ջարիլգաչի ծոցի ջրատարածքի արևմտյան մասը։ Բայց շուտով արգելոցը լուծարվել է։ 1947 թվականին ստեղծվել է 300 հա տարածքով Ջարիլգաչի բուսաբանական համամիութենական նշանակության որսարգելոց։

Ջարիլգաչի բուսաբանական որսարգելոցի հիման վրա 2009 թվականին բնապահպանական, գիտական, գեղագիտական մեծ նշանակություն ունեցող Սև ծովի հյուսիսային ափի բնության և պատմա-մշակութային համալիրների պահպանման նպատակով, համաձայն Ուկրաինայի նախագահ Վիկտոր Յուշչենկոյի հրամանի ստեղծվել է Ջարիլգաչի բնության ազգային պարկը։

## Պատկերասրահ


Джарилгацький національний природний парк 02.JPG|
Джарилгач 01.JPG|
Джарилгач 02.JPG|
File:Морське узбережжя, о. Джарилгач.jpg| 
File:Піщаний берег, о. Джарилгач.jpg| 


## Ծանոթագրություններ

Կատեգորիա:Կատեգորիա ԲՊՀՄ II
Կատեգորիա:Ուկրաինայի ազգային պարկեր
Կատեգորիա:2009 հիմնադրված բնության հատուկ պահպանվող տարածքներ‎
Բեդվիններ

**Բեդվիններ** (եզակի՝ բեդվին, բեդուին, արաբ. بَدَوِي‎‎ - բադաուին, անապատի բնակիչ), Առաջավոր Ասիայի և Հյուսիսային Աֆրիկայի վաչկատուն և կիսավաչկատուն անասնապահ արաբներ։ Երբեմն բեդվին են կոչում նաև արաբական այն ցեղերին, անկախ ազգությունից և կրոնական պատկանելիությունից, որոնք համատեղում են անասնաբուծությունն ու անասնապահությունը երկրագործության հետ։

Բեդվիններն անապատում ապրում են ոչ պակաս, քան 4-5 հազար տարի։ Սկզբում հեթանոսներ էին։ 4-րդ դարից սկսած, նրանց մեջ տարածում գտավ քրիստոնեությունը։ 7-րդ դարում ընդունեցին իսլամ և սկսեցին խոսել արաբերեն լեզվով։ 11-րդ դարում բեդվինները ներխուժեցին Հյուսիսային Աֆրիկա։ Նրանց ազդեցությամբ տեղի բնակչության (հիմնականում բերբերները) մեծամասնությունը իսլամացվեց։

Իսրայելյան բեդվինները ծագումով Սաուդյան Արաբիայից են, իսկ Սուդանից եկածները (պատկանում են նեգրոիդ ռասային), ի սկզբանե Արաբական թերակղզու բեդվինների մոտ ստրկական կարգավիճակում էին, սակայն հետագայում դարձան լիիրավ բեդվիններ։

Բեդվիններ կան Իսրայելում, Սաուդյան Արաբիայում, Սիրիայում, Հորդանանում, Եգիպտոսում և այլ արաբական երկրներում։

Կատեգորիա:Սուդանի ազգեր
Կատեգորիա:Եգիպտոսի ազգեր
Կատեգորիա:Աֆրիկայի ազգեր
Կատեգորիա:Մերձավոր Արևելքի հին ազգեր
Կատեգորիա:Եվրասիայի քոչվոր խմբեր
Կուսկոյի թագավորություն

**Կուսկոյի թագավորություն** (կեչուա՝ *Qusqu*, իսպ.՝ *Cusco (Cuzco)*), Անդյան լեռնաշղթայում տեղակայված Կուսկոյում գտնվող փոքր թագավորություն, որը հիմնվել է 12-րդ դարում ինկերի կողմից՝ որպես փոքր քաղաք-պետություն։ Ժամանակի ընթացքում կամ պատերազմների, կամ էլ խաղաղ ձուլման հետևանքով այն ընդլայնվել է և ժառանգվել Ինկերի կայսրության (1438-1533) կողմից։

## Պատմություն
Կուսկոյի շրջանում ինկերը որպես ցեղ հայտնվել են մեր թվարկության 12-րդ դարում։ Մանկո Կապակի գլխավորությամբ ստեղծվեց ոչ մեծ քաղաք-պետություն՝ Կուսկոն։

1438 թվականին արքա Պաչակուտիի գլխավորությամբ ինկերն սկսեցին ուժեղացված ընդլայնում։ Պաչակուտիի գրաված տարածքները ներառում էին գրեթե ամբողջ Անդերը։

Պաչակուտին Կուսկոյի թագավորությունը վերակազմավորեց որպես կայսրություն, դաշնային համակարգ ներդրեց, որը կազմված էր ինկերի գլխավորած կենտրոնական կառավարությունից և տեղական առաջնորդներ ունեցող 4 մարզային կառավարություններից։ Ինչպես ենթադրվում է հենց Պաչակուտին է հիմնադրել Մաչու Պիկչու քաղաքը։

### Առաջնորդներ

Կուսկոյի թագավորության արքաներ եղել են՝ Մանկո Կապակ, Սինչի Ռոկա, Լյոկե Յուպանկի, Մայթա Կապակ, Կապակ Յուպանկի։ Շատ քիչ բան է հայտնի վաղ շրջանի առաջնորդների մասին։ Ավելի ուշ տարիներին Կապակ տիտղոսը նշանակում էր դաշտային հրամանատար, Սինչի նշանակում էր առաջնորդ։ Դինաստիան սկիզբ է առնում մոտ մեր թվարկության 1200 թվականից։

## Ծանոթագրություններ

## Գրականություն
* María Rostworowski. Enciclopedia Temática del Perú: Incas. Lima: El Comercio S.A., 2004.
* Editorial Sol 90. Historia Universal 5: América precolombina. Barcelona, España, 2002.
* Bushnell. Peru, Ancient people and places.
* MacQuarrie, Kim. The Last Days of the Incas. Simon & Schuster, 2007. ISBN 978-0-7432-6049-7.

Կատեգորիա:Պերուի պատմություն
Կատեգորիա:Ամերիկայի պատմական երկրներ
Բեռնի Ռիվիեր

**Բեռնի Ռիվիեր** (), կոմունա Ֆրանսիայի Պիկարդիա մարզում՝ Էնա գավառի Վիկ սյուր Էն կանտոնի Սուասոն շրջանում։

INSEE կոդը՝ 02071:

## Բնակչություն
2010 թվականին բնակչությունը կազմել է 613 մարդ։

## Տնտեսություն
2010 թվականի տվյալներով 408 աշխատունակ բնակիչներից 297-ը (15-64 տարեկան) տնտեսապես ակտիվ են, 111-ը՝ պասիվ (ակտիվության ինդեքսը՝ 72,8%, 1999 թվականին 72,4% էր)։ 297 ակտիվ բնակիչներից 271-ը (141 տղամարդ և 130 կին) աշխատում են, գործազուրկ էր 26-ը (13 տղամարդ և 13 կին)։ 111 պասիվներից 29-ը աշակերտներ և ուսանողներ են, 47-ը՝ թոշակառուներ, 35-ն էլ պասիվ են այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Բեռնի Ռիվեր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կանտոններ
Քվանտային թվեր

**Քվանտային թվեր**, քվանտային մեխանիկայում միկրոսկոպական օբյեկտի որևէ քվանտային փոփոխականի թվային արժեքն է (տարրական մասնիկի, միջուկի, ատոմի և այլն), որը բնութագրում է մասնիկի վիճակը։ Քվանտային թվերի նպատակն է ամբողջությամբ բնութագրել մասնիկի քվանտային վիճակը։ 
Որոշ քվանտային թվեր կապված են տարածությունում մասնիկի շարժման հետ և բնութագրում են մասնիկի ալիքային ֆունկցիայի տեսակը։

Քվանտային թվերն են՝ գլխավոր n, ուղեծրային (օրբիտալային) l, մագնիսական m և սպինային m_s: Միջուկային ֆիզիկայում օգտագործվում են իզոսպին, իսկ տարրական մասնիկների ֆիզիկայում առաջանում է գունային լիցքը։

## Գլխավոր քվանտային թիվ
Գլխավոր քվանտային թիվը n որոշում է էլեկտրոնի ընդհանուր էներգիան և հեռավորությունը միջուկից (էներգիական մակարդակի համարը)։ Այն ընդունում է ամբողջ արժեքներ n= 1,2,3,....

## Ուղեծրային քվանտային թիվ
Ուղեծրային քվանտային թիվը l որոշում է ատոմի ուղեծրի ձևը։ Այն կարող է ընդունել 0-ից մինչև n-1 ամբողջ թվով արժեքներ (l=0, 1, 2,... n-1 )։ l-ի ամեն մի արժեքի համապատասխանում է ուղեծրի որոշակի ձև։

## Մագնիսական քվանտային թիվ
Մագնիսական քվանտային թիվը ցույց է տալիս մագնիսական կամ էլեկտրական դաշտի ազդեցությամբ տարածությունում ուղեծրի կողմնորոշումը։ Այն ընդունում է +l-ից մինչև -l`ներառյալ 0։ օրինակ, երբ l=1, l-ը ընդունում է 3 արժեք m=-1,0,1

## Սպինային քվանտային թիվ
m_s սպինային քվանտային թիվը կարող է ընդունել միայն երկու արժեք` - \frac{1}{2} կամ + \frac{1}{2}: Դրանք համապատասխանում են էլեկտրոնի սեփական մագնիսական մոմենտի (սպին) երկու հակազուգահեռ արժեքների։

## Գրականություն
* Ա. Հ. Աբոյան-Օպտիկա, Ճառագայթման քվանտային բնույթը և ատոմի Բորի տեսությունը, 2007:- էջ 181

## Ծանոթագրություններ

Կատեգորիա:Քվանտային թվեր
Հորթուն

**Հորթուն**, լքված գյուղ Հայաստանի Արարատի մարզում Արարատի տարածաշրջանում, գտնվում է Զանգակատուն գյուղից 4-5 կմ դեպի հյուսիս՝ համանուն ձորում, Արածո գետի վերին հոսանքում։

Այս տարածքի հնագույն բնակավայրերից է, թերևս ամենահինը։ Գյուղատեղիի տարածքում պահպանվում են կիսավեր եկեղեցին, խաչքարերով գերեզմանոցը, իսկ ավերակների մեջ հանդիպում են տարբեր մեծության ու ժամանակների գերեզմանաքարեր։ Ըստ պահպանված հուշարձանների թվագրության ՝ այն գոյություն է ունեցել 9-10-րդ դարերի ընթացքում։ Կիսավեր եկեղեցին գտնվում է քարաժայռի վրա։ Այն եղել է միանավ բազիլիկ կառույց։ Կիսավեր է, կանգուն է միայն հյուսիսային պատը։ Գերեզմանոցի պահպանված քսան տապանաքարերի ու խաչքարերի ուսումնասիրությունից պարզվում է, որ թաղումներն այստեղ կատարվել են 9-11-րդ դարերում։

## Ծանոթագրություններ

Կատեգորիա:Հայաստանի բնակավայրեր
Կարո Մկրտչյան

**Կարո Սուրենի Մկրտչյան** (), հայ նկարիչ, ավանգարդ շարժման հետևորդ։

## Կենսագրություն
Կարո Մկրտչյանը ծնվել է 1951 թվականին Արցախի Գարդման գավառի Բանանց գյուղում։ 1968 թվականին ավարտել է միջնակարգ դպրոցը։ 1971 թվականին դարձել է Հայաստանի նկարիչների միության անդամ, 1973 թվականին ավարտել է Երևանի գեղարվեստա-թատերական ինստիտուտը։ 1981 թվականին դարձել է ԽՍՀՄ նկարիչների միության անդամ։ 1982 թվականին ավարտել է Մոսկվայի նկարչական ակադեմիան։ 1996 թվականից եղել է ՅՈՒՆԵՍԿՕ-ի նկարիչների միջազգային միության անդամ։ 1996-1999 թվականներին աշխատել է Փարիզի Արվեստի միջազգային ընկերակցությունում։

Ստեղծագործություններից գտնվում են Հայաստանի ազգային պատկերասրահում, Երևանի ժամանակակից արվեստի թանգարանում, Հայաստանի նկարիչների միության և ՀՀ մշակույթի նախարարության ֆոնդերում, Մոսկվայի պետական պատկերասրահում, Լոնդոնի արվեստի թանգարանում, Ճապոնիայի, Ֆրանսիայի, ԱՄՆ-ի մասնավոր հավաքածուներում։

վախճանվել է Երևանում, 2001 թվականին։

## Ցուցահանդեսներ
* 1967 թվականից ցուցահանդեսներ Հայաստանում 
* 1974 թվականից ցուցահանդեսներ Ռուսաստանում 
* 1980 Ուզբեկստան, Տաշքենդ
* 1981 Ռուսաստան, Մոսկվա
* 1982 Ճապոնիա, Տոկիո
* 1982 Էստոնիա, Լիտվա, Լատվիա
* 1983 Բուլղարիա, Սոֆիա
* 1984 Ուկրաինա, Գուրզուֆ 
* 1984 Գերմանիա, Նորվեգիա, Դանիա, Հունգարիա, Եգիպտոս, Իտալիա, Ֆինլանդիա
* 1985 Ռուսաստան, Մոսկվա
* 1985 Ուկրաինա, Կիև
* 1987 Իսպանիա, Մադրիդ
* 1989 Ռուսաստան, Նովոսիբիրսկ
* 1990 Հնդկաստան, Դելի
* 1994 ԱՄԷ, Դուբայ
* 1996 Ֆրանսիա, Փարիզ
* 1997 ԱՄԷ

## Մեջբերումներ Կարո Մկրտչյանի մասին

## Մրցանակներ
* «Տարվա լավագույն աշխատանք», 1978
* «Լավագույն նկարիչ», Սոֆիայի միջազգային մրցույթ, 1983
* Սոֆիայի միջազգային մրցույթի առաջին մրցանակ, 1986

## Ծանոթագրություններ

Կատեգորիա:1951 ծնունդներ
Կատեգորիա:2001 մահեր
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ԽՍՀՄ նկարիչների միության անդամներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Մարտի 28 ծնունդներ
Սահմանազատում

**«Սահմանազատում»** (), 2007 թվականին ռեժիսոր Ամոս Գիտայի նկարահանած ֆիլմը։ Ֆիլմի պրեմիերան կայացել է 2007 թվականին՝ Վենետիկի միջազգային կինոփառատոնի արտամրցութային ծրագրի շրջանակներում։ Այնուհետև ֆիլմը ներկայացվել է Տորոնտոյի միջազգային կինոփառատոնում, 2007, 2014 թվականին՝ «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում։

## Սյուժե
Քաղաքական դրամա, որի կիզակետում Գազայի հատվածի իսրայելցի բնակիչների դուրս բերման խնդիրն է։ Իսրայելական ծագումով ֆրանսուհին, ով ծննդաբերելիս լքել է դստերը, 20 տարի անց գալիս է Գազայի գոտի՝ դստերը փնտրելու։

## Դերեր
* Ժյուլիետ Բինոշ
* Լիրոն Լևո
* Ժաննա Մոռո
* Բարբարա Հենդրիքս
* Դանա Իվգի

## Ծանոթագրություններ

## Արտաքին հղումներ
* Ֆիլմը imdb.com կայքում
* Amos Gitai Official Website - Production listing
* Film de Culte - Filming information 
* news on ''Désengagement'''s Venice selection and set photo 

Կատեգորիա:2000-ականների անգլերեն ֆիլմեր
Կատեգորիա:2007 դրամա ֆիլմեր
Կատեգորիա:2007 ֆիլմեր
Կատեգորիա:Ամոս Գիտայի ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Գերմանական դրամա ֆիլմեր
Կատեգորիա:Եբրայերեն ֆիլմեր
Կատեգորիա:Իսրայելական դրամա ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Գերմանական անգլերեն ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Կատեգորիա:2000-ականների եբրայերեն ֆիլմեր
Հայոց ցեղասպանության հուշարձան (Լեեր)

**Հայոց ցեղասպանության հուշարձան**, խաչքար Գերմանիայի Ստորին Սաքսոնիա նահանգի Օստֆրիսլանդ մարզի Լեեր քաղաքի կենտրոնական հրապարակում։ Տեղադրվել է 2015 թվականի հոկտեմբերի 10-ին։

## Պատմություն
Խաչքարը տեղադրվել է ի հիշատակ հայոց ցեղասպանության զոհերի՝ Հայոց ցեղասպանության 100-րդ տարելիցին։ Խաչքարի վրա քանդակված է՝ «ՀԱՅՈՑ ՄԵԾ ԵՂԵՌՆ, 1915»։

Խաչքարը ստեղծվել է Լեերի միակ հայ՝ Թովմասյան ընտանիքի ջանքերով և ֆինանսավորմամբ։ Նրանց շնորհիվ հուշակոթողը ներառվել է Գերմանիայի պատմամշակութային արժեքների ցանկում։ 2015 թվականի հուլիսի 9-ին Լեերի քաղաքային խորհրդի նիստում խաչքարին տրվել է պետական կարգավիճակ։ Սա առաջին հայկական խաչքարն է Գերմանիայում, որ անցնում է պետական հսկողության ներքո։

Խաչքարի բացման արարողությանը ներկա են եղել Լեերի քաղաքապետ Բեատրիքս Քուլը, նախկին քաղաքապետ Վոլֆգանգ Քելլները, Գերմանիայում ՀՀ դեսպան Աշոտ Սմբատյանը, մարզային խորհրդի ղեկավար Բերնհարդ Բրամլագեն, հայ, գերմանացի և ռուս հոգևորականներ, հասարակական-քաղաքական գործիչներ, մտավորականներ, լրագրողներ, Գերմանիայի հայ համայնքի բազմաթիվ ներկայացուցիչներ։

## Պատկերասրահ

Khatchkar Leer Germany 12.jpg
Khatchkar Leer Germany 3.jpg
Khatchkar Leer Germany 2.jpg
Khatchkar Leer Germany 7.jpg
Khatchkar Leer Germany 6a.jpg
Khatchkar Leer Germany 9.jpg


## Ծանոթագրություններ

Կատեգորիա:Գերմանիայի հայկական հուշարձաններ
Կատեգորիա:Հայոց ցեղասպանության հուշարձաններ
Բեռնո

**Բեռնո** (), կոմունա Ֆրանսիայի՝ Պիկարդիա մարզում՝ Էնա գավառ Գյուիզ կանտոնի Վերվեն շրջանում։

INSEE կոդը՝ 02070:

## Բնակչություն
2010 թվականին բնակչությունը կազմել է 459 մարդ։

## Տնտեսություն
2010 թվականի տվյալներով 283 աշխատունակ բնակիչներից 199-ը (15-64 տարեկան) տնտեսապես ակտիվ են, 84-ը՝ պասիվ (ակտիվության ինդեքսը՝ 70,3%, 1999 թվականին 61,9% էր)։ 199 ակտիվ բնակիչներից 182-ը (98 տղամարդ և 84 կին) աշխատում են, գործազուրկ էր 17-ը (7 տղամարդ և 10 կին)։ 48 պասիվներից 27-ը աշակերտներ և ուսանողներ են, 26-ը՝ թոշակառուներ, 31-ն էլ պասիվ են այլ պատճառներով.

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Բերնո 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Սերգեյ Գալստյան (երգիչ)

**Սերգեյ Արտյոմի Գալստյան** (), հայ օպերային երգիչ, քնարական բարիտոն։ ՀԽՍՀ ժողովրդական արտիստ (1967)։

## Կենսագրություն
Սերգեյ Գալստյանը ծնվել է Լենինականում։ 1942 թվականին զորակոչվել է բանակ և մասնակցել Հայրենական Մեծ պատերազմին։ 1949 թվականին ավարտել է Մոսկվայի պետական կոնսերվատորիան՝ Նիկոլայ Սպերանսկու դասարանը։ 1949-1974 թվականներին եղել է Երևանի օպերայի և բալետի թատրոնի մեներգիչ, եղել է Հայպետէստրադայի, պարի պետական անսամբլի, սիմֆոնիկ նվագախմբի, Հայաստանի Կապելլայի տնօրենը։ Եղել է Երևանի Կոմիտասի անվան կոնսերվատորիայի պրոռեկտորը։ Սերգեյ Գալստյանի անմիջական մասնակցությամբ ստեղծվել են Երևանի Մնջախաղի, Կամերային թատրոնները, «Ուրարտու», «Արմինե», «Էրեբունի» էստրադային համույթներ, աշուղական կոլեկտիվներ։ Հյուրախաղերով հանդես է եկել արտերկրում։ Երգել է նաև տարբեր ազգերի ժողովրդական երգեր։ 1974 թվականին թողել է բեմը։

## Դերերգեր
* Օնեգին՝ Չայկովսկու «Եվգենի Օնեգին»
* Ելիցկի՝ Չայկովսկու «Պիկովայա դամա»
* Ժերմոն՝ Վերդիի «Տրավիատա»
* Ջոն Սորել՝ Մենոտիի «Հյուպատոսը»
* Արշակ՝ Տիգրան Չուխաճյանի «Արշակ Բ»
* Սարո՝ Արմեն Տիգրանյանի «Անուշ»

## Մրցանակներ և պարգևներ
* ՀԽՍՀ վաստակավոր արտիստ, 1960
* ՀԽՍՀ ժողովրդական արտիստ, 1967

## Ծանոթագրություններ

Կատեգորիա:ՀԽՍՀ վաստակավոր արտիստներ
Կատեգորիա:Հայ օպերային երգիչներ
Կատեգորիա:Հայրենական մեծ պատերազմի հայ մասնակիցներ
Ալբերտսլուն (կոմունա)

**Ալբերտսլուն** (), դանիական կոմունա Հովեդստադեն մարզի կազմում։ Մակերեսը 23,04 կմ² է, ինչը կազմում է Դանիայի ընդհանուր մակերեսի 0,05 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 27602 է (տղամարդիկ՝ 13810, կանայք՝ 13792, օտարերկրյա քաղաքացիներ՝ 3453)։

## Երկաթուղային կայարաններ
* Ալբերտսլուն (Albertslund)

## Պատկերասրահ

Պատկեր:Egon Olsens Vej 2004 a.jpg


## Ծանոթագրություններ

## Արտաքին հղումներ
* Պաշտոնական կայք

Կատեգորիա:Դանիայի կոմունաներ
Ալերյոդ (կոմունա)

**Ալերյոդ** (), դանիական կոմունա Հովեդստադեն մարզի կազմում։ Մակերեսը 67,44 կմ² է, ինչը կազմում է Դանիայի ընդհանուր մակերեսի 0,16 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 23493 է (տղամարդիկ՝ 11597, կանայք՝ 11896, օտարերկրյա քաղաքացիներ՝ 913)։

Կոմունայի կազմի մեջ մտնում են Լիլերյոդ (Lillerød), Լյունգե Ուգելյոսե (Lynge-Uggeløse), Բլոուստրյոդ (Blovstrød), Վասինգերյոդ (Vassingerød), Կոլերյոդ (Kollerød) համայնքները։

## Երկաթուղային կայարաններ
* Ալերյոդ (Allerød)

## Պատկերասրահ

Պատկեր:Allerød3.jpg


## Ծանոթագրություններ

## Արտաքին հղումներ
* Պաշտոնական կայք
* Ալերյոդը borger.dk կայքում 

Կատեգորիա:Դանիայի կոմունաներ